**ทางหลวงแผ่นดินหมายเลข 3304 สายบ้านโพธิ์–แปลงยาว** เป็นทางหลวงแผ่นดินที่เชื่อมระหว่างอำเภอบ้านโพธิ์ ช่วงถนนเทศบาล 3122 กับทางหลวงแผ่นดินหมายเลข 331 โดยเริ่มต้นจากอำเภอบ้านโพธิ์ และสิ้นสุดที่อำเภอแปลงยาว จังหวัดฉะเชิงเทรา

ประวัติ
-------

ทางหลวงแผ่นดินหมายเลข 3304 แต่เดิมเป็นถนนที่อยู่ในความรับผิดชอบของจังหวัดฉะเชิงเทรา ซึ่งกรมทางหลวงได้รับมอบเส้นทางมาจากจังหวัดเมื่อวันที่ 30 มีนาคม พ.ศ. 2516 โดยสภาพสายทางขณะนั้นเป็นถนนขนาด 2 ช่องจราจร ประกอบกับคูระบายน้ำทั้งสองฝั่งขนานไปกับถนนสำหรับระบายน้ำของกรมชลประทาน ตัวถนนซึ่งอยู่ตรงกลางจึงมีลักษณะเป็นคันดินถมและมีการก่อสร้างถนนขึ้นมาบนคันดิน ซึ่งขณะรับมอบนั้นถนนยังไม่ถูกกำหนดหมายเลขประจำเส้นทาง กรมทางหลวงได้กำหนดหมายเลขสายทางให้เมื่อ พ.ศ. 2529 ในประกาศสำนักนายกรัฐมนตรี เรื่อง ระบบหมายเลขทางหลวงพิเศษ ทางหลวงแผ่นดิน และทางหลวงจังหวัด และใช้ชื่อทางหลวงว่า *แยกทางหลวงหมายเลข 315 (ดอนสีนนท์) – แหลมประดู่* มีระยะสายทางเชื่อมโยงระหว่างทางหลวงแผ่นดินหมายเลข 315 กับทางหลวงแผ่นดินหมายเลข 331 เท่านั้น

ศาลาริมทางและทางหลวงแผ่นดินหมายเลข 3304 (แนวขวา) ในปี พ.ศ. 2557
ต่อมาได้มีการยกเลิก *ทางหลวงแผ่นดินหมายเลข 3122 (ดอนสีนนท์–บ้านโพธิ์)*  ซึ่งแต่เดิมเป็นทางหลวงสายหลักที่เข้าสู่ตัวเมืองอำเภอบ้านโพธิ์ผ่านทางถนนศุขประยูรส่วนที่บรรจบกับทางหลวงแผ่นดินหมายเลข 3304 ซึ่งปรากฏในเอกสารประกาศจัดตั้งสุขาภิบาลบ้านโพธิ์ในชื่อ *ทางหลวงจังหวัดสาย อ.บ้านโพธิ์–ดอนสีนนท์* เมื่อ พ.ศ. 2500 และได้รับการกำหนดหมายเลขทางหลวงเมื่อ พ.ศ. 2509 ปรากฏอยู่ในบัญชีแนบท้ายทางหลวงแผ่นดินตามประกาศในแต่ละปีจนถึงฉบับสุดท้ายใน พ.ศ. 2554 และถูกถอดออกจากประกาศปี พ.ศ. 2564 ส่งผลให้ *ทางหลวงแผ่นดินหมายเลข 3122* ไม่ใช่ทางหลวงแผ่นดินอีกต่อไป ซึ่งเส้นทางส่วนหนึ่งในเขตของเทศบาลตำบลบ้านโพธิ์ได้ถ่ายโอนให้เทศบาลดูแลเป็นถนนท้องถิ่น ส่วนนอกเขตเทศบาลได้ถูกรวมเข้าเป็นส่วนหนึ่งของ *ทางหลวงแผ่นดินหมายเลข 3304* ที่แต่เดิมก่อนประกาศปี พ.ศ. 2564 ทางหลวงแผ่นดินหมายเลข 3304 ใช้ชื่อทางหลวงว่า *แยกทางหลวงหมายเลข 315 (ดอนสีนนท์) – บรรจบทางหลวงหมายเลข 331 (แปลงยาว)*  หลังจากปี พ.ศ. 2564 ได้เปลี่ยนชื่อทางหลวงเป็น *บ้านโพธิ์–แปลงยาว* ซึ่งเป็นการควบจุดเริ่มต้นเดิมของทางหลวงแผ่นดินหมายเลข 3122 เดิมในอำเภอบ้านโพธิ์ รวมกับปลายทางเดิมของทางหลวงแผ่นดินหมายเลข 3304 ในอำเภอแปลงยาว รวมถึงเลื่อนการนับหลักกิโลเมตรที่ 0 จากเดิมเริ่มต้นที่แยกดอนสีนนท์ ไปเริ่มต้นที่ทางหลวงแผ่นดินหมายเลข 3122 เดิม บริเวณจุดบรรจบกับถนนท้องถิ่นของเทศบาล

ในปี พ.ศ. 2559 กรมทางหลวงได้ดำเนินการก่อสร้างสะพานข้ามทางรถไฟบริเวณช่วงทางหลวงหมายเลข 3122 เดิม ช่วงที่ตัดกับทางรถไฟสายชายฝั่งทะเลตะวันออกขนาด 4 ช่องจราจรสวนทางกัน แทนที่จุดตัดทางรถไฟระดับพื้นดิน โดยก่อสร้างแล้วเสร็จเมื่อวันที่ 13 พฤษภาคม พ.ศ. 2561 ด้วยวงเงินงบประมาณ 154 ล้านบาท

แต่เดิมทางหลวงแผ่นดินหมายเลข 3304 เป็นถนนขนาด 2 ช่องจราจรสวนกัน พื้นผิวแอสฟอลต์คอนกรีต ต่อมาเนื่องจากทั้งโครงสร้างของตัวถนนที่แต่เดิมมีการก่อสร้างบนโครงสร้างที่ไม่แข็งแรง ประกอบกับเส้นทางประสบปัญหาน้ำท่วมขัง และมีรถบรรทุกน้ำหนักเกินที่กำหนดใช้เส้นทางอยู่เป็นประจำ ทำให้สภาพถนนชำรุดทรุดโทรมจนประชาชนในพื้นที่ออกมาร้องเรียนให้หน่วยงานรัฐเข้ามาดำเนินการแก้ไข จึงได้มีการดำเนินการเข้ามาซ่อมแซมและเสนอเพื่อขอปรับปรุงเส้นทางทั้งเส้น พร้อมทั้งเสนอแผนในการก่อสร้างขยายช่องจราจรจาก 2 เป็น 4

ในปี พ.ศ. 2562 กรมทางหลวงได้ดำเนินการก่อสร้างขยายทางหลวงแผ่นดินหมายเลข 3304 ระยะทาง 20.260 กิโลเมตร แบ่งการก่อสร้างเป็น 2 ตอนคือ ตอนที่ 1 ระหว่าง กม.0+800 ถึง กม.12+000 และตอนที่ 2 ระหว่าง กม. 12+000 ถึง กม. 20+260 แล้วเสร็จเมื่อวันที่ 8 กุมพาพันธ์ พ.ศ. 2565 โดยขยายเป็นเขตทางหลวงแบบมาตรฐานทางชั้นพิเศษ พร้อมกับสะพานข้ามคลองและทางแยก ศาลาพักผู้โดยสาร และจุดกลับรถ งบประมาณ 1,195,943,000 บาท

รายละเอียดเส้นทาง
-----------------

สะพานข้ามคลองชลประทานขนาด 2 ช่องจราจร ทอดข้ามคลองชลประทานและถนนเลียบคลองชลประทาน
ทางหลวงแผ่นดินหมายเลข 3304 เป็นถนนขนาด 4 ช่องจราจรสวนกัน พื้นผิวแบบแอสฟอลต์คอนกรีต (ช่วงทางหลวงแผ่นดินหมายเลข 3122 เดิม) และคอนกรีตอัดแรง (ช่วงทางหลวงแผ่นดินหมายเลข 3304 เดิม) แบ่งช่องจราจรด้วยเกาะกลางแบบแบร์ริเออร์ ถนนมีช่องจราจรกว้างช่องละ 3.5 เมตร ไหล่ทางกว้างข้างละ 0.5 เมตร ระยะทาง 20.279 กิโลเมตร เป็นถนนสายรองที่มีความสำคัญในการพัฒนาเขตพัฒนาพิเศษภาคตะวันออกในด้านของการขนส่งและระบบโลจิสติกในพื้นที่ภาคตะวันออก โดยเฉพาะจังหวัดฉะเชิงเทรา ซึ่งมีการขยายตัวของเศรษฐกิจและสังคมอย่างรวดเร็ว และเป็นที่ตั้งของนิคมอุตสาหกรรมที่มีความสำคัญหลายแห่งที่ตั้งอยู่ในพื้นที่อำเภอบางปะกง อำเภอบ้านโพธิ์ และอำเภอแปลงยาว โดยมีปริมาณการจราจรเฉลี่ยในปี พ.ศ. 2562 อยู่ในช่วง 20,001–40,000 คันต่อวัน

ทางหลวงแผ่นดินหมายเลข 3304 มีจุดเริ่มต้นในพื้นที่อำเภอบ้านโพธิ์ บริเวณรอยต่อระหว่างในเขตเทศบาลตำบลบ้านโพธิ์และนอกเขตเทศบาล ต่อเนื่องมายังพื้นที่ของตำบลหนองตีนนก ข้ามคลองส่งน้ำชลประทาน และทางรถไฟสายชายฝั่งทะเลตะวันออกตัดกับถนนศุขประยูร ผ่านตำบลดอนสีนนท์ ตำบลคลองขุด และเข้าสู่พื้นที่ตำบลสิบเอ็ดศอก ต่อเนื่องไปยังตำบลแหลมประดู่ ระยะทางประมาณ 8 กิโมเมตร และเข้าสู่พื้นที่วังเย็น อำเภอแปลงยาว จังหวัดฉะเชิงเทรา ระยะทางประมาณ 2.7 กิโลเมตร บรรจบกับทางหลวงแผ่นดินหมายเลข 331 และสามารถตรงต่อไปยังทางหลวงชนบท ฉช.3013 ได้

รายชื่อทางแยก
-------------

รายชื่อทางแยกบน  ทางหลวงแผ่นดินหมายเลข 3304 ทิศทาง: บ้านโพธิ์–แปลงยาว| จังหวัด | อำเภอ | กม.ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
|  **บ้านโพธิ์–แปลงยาว** |
| ฉะเชิงเทรา | บ้านโพธิ์ | 0+000 | − | **เชื่อมต่อจาก:** ถนนเทศบาล 3122 ดอนสีนนท์–บ้านโพธิ์ จาก   ถนนสิริโสธร |
| 0+880 | − | *ไม่มี* | ซอยวัดอินทาราม ไปวัดอินทาราม (ทด) |
| 1+200 | − | ซอยดอนสีนนท์ ซอย 2 ไปบ้านดอนสีนนท์
  | *ไม่มี* |
| 2+050 | − |  ถนนเลียบคลองชลประทาน เข้าเมืองฉะเชิงเทรา |  ถนนเลียบคลองชลประทาน ไปอำเภอบางปะกง |
| 2+0502+250 | สะพาน ข้ามคลองชลประทาน |
| สะพาน ข้ามทางรถไฟสายชายฝั่งทะเลตะวันออก |
| 2+975 | แยกดอนสีนนท์ |  ถนนศุขประยูร ไปเข้าเมืองฉะเชิงเทรา |  ถนนศุขประยูร ไปอำเภอพนัสนิคม |
| 4+243.264 | สะพาน ข้ามคลองสามกอ |
| 4+378 | − | *ไม่มี* | ถนนสายสามกอ–โคกพนมดี ไปวัดสมานสามัคคี |
|  | − | ถนนสามกอ–ดอนอ้ายแขม ไปวัดสามกอ | *ไม่มี* |
|  | − | *ไม่มี* |  ทางหลวงท้องถิ่น ฉช.ถ 1-0020 ไปวัดพนมพนาวาส |
| 14+600 | − |  ถนนเลียบคลองชลประทาน ไปอำเภอแปลงยาว |  ถนนเลียบคลองชลประทาน ไปอำเภอพนัสนิคม |
| สะพาน ข้ามคลองชลประทาน |
| แปลงยาว | 20+279 | แยกวังเย็น |   ทล.331 ไปอำเภอกบินทร์บุรี |   ทล.331 ไปอำเภอสัตหีบ |
| **ตรงไป:**  ทางหลวงชนบท ฉช.3013 ไปบ้านหนองน้ำกิน |
|       สะพาน              กำลังก่อสร้างหรือโครงการในอนาคต |

เขตการควบคุม
------------

ทางหลวงแผ่นดินหมายเลข 3304 แบ่งเขตการควบคุมออกเป็น 1 ตอน ได้แก่

| ช่วงที่ | ตอน | ชื่อตอน | หลัก กม. | ระยะทาง (กม.) | หมวดทางหลวง | แขวงทางหลวง | จังหวัด |
| --- | --- | --- | --- | --- | --- | --- | --- |
| 1 | 0100 | บ้านโพธิ์–แปลงยาว | 0+000–20+279 | 20.279 | หมวดทางหลวงสิบเอ็ดศอก | แขวงทางหลวงฉะเชิงเทรา | ฉะเชิงเทรา |
| **รวม** | 1 ตอนควบคุม | รวมระยะทาง | 20.279 กม. |

สถานที่สำคัญ
------------

* แยกวังเย็นคือปลายทางจุดที่บรรจบกับทางหลวงแผ่นดินหมายเลข 331การไฟฟ้าส่วนภูมิภาค สาขาย่อยอำเภอบ้านโพธิ์
* สถานีรถไฟดอนสีนนท์
* องค์การบริหารส่วนตำบลหนองตีนนก
* โรงเรียนวัดดอนสีนนท์ (พายราษฎร์บำรุง)
* วัดดอนสีนนท์
* วัดสามกอ
* วัดวังอู่
* องค์การบริหารส่วนตำบลแหลมประดู่
* วัดศรีมงคล

หมายเหตุ
--------

1. ↑  จากข้อมูลภาพถ่ายของ กูเกิล สตรีตวิว เปรียบเทียบหลักกิโลเมตรบริเวณแยกดอนสีนนท์ ในเดือนพฤษภาคม พ.ศ. 2556 และเดือนมีนาคม พ.ศ. 2566 และในระบบสารสนเทศโครงข่ายทางหลวง

อ้างอิง
-------

1. 1 2  ราชกิจจานุเบกษา. ประกาศสำนักนายกรัฐมนตรี เรื่อง ระบบหมายเลขทางหลวงพิเศษ ทางหลวงแผ่นดิน และทางหลวงจังหวัด พ.ศ. ๒๕๒๙. เล่ม ๑๐๔ ตอนที่ ๘๕ ง, ๕ พ.ค. ๒๕๓๐. หน้า ๓๐๔๔
2. ↑  ราชกิจจานุเบกษา. ประกาศกระทรวงมหาดไทย เรื่อง จัดตั้งสุขาภิบาลบ้านโพธิ์ อำเภอบ้านโพธิ์ จังหวัดฉะเชิงเทรา. เล่ม ๗๔ ตอนที่ ๔ ง, ๗ ม.ค. ๒๕๐๐. หน้า ๗
3. ↑  ราชกิจจานุเบกษา. ประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัดแห่งประเทศไทย พ.ศ. ๒๕๐๙. เล่ม ๘๓ ตอนที่ ๕๗ ง, ๕ ก.ค. ๒๕๐๙. หน้า ๒๑๔๘
4. 1 2  ราชกิจจานุเบกษา. ประกาศกระทรวงคมนาคม เรื่อง ระบบหมายเลขทางหลวงพิเศษ ทางหลวงสัมปทาน และทางหลวงแผ่นดิน พ.ศ. ๒๕๖๔. เล่ม ๑๓๘ ตอนพิเศษ ๑๔๕ ง, ๑ ก.ค. ๒๕๖๔. หน้า ๑
5. 1 2  "ความก้าวหน้าการดำเนินงานตามแผนยุทธศาสตร์กระทรวงคมนาคม เพื่อสนับสนุนการพัฒนาระบบโลจิสติกส์ของประเทศ ฉบับที่ 3 (พ.ศ. 2560 - 2565)" (PDF). *สำนักงานนโยบายและแผนการขนส่งและจราจร*. p. 34.`{{cite web}}`: CS1 maint: url-status (ลิงก์)[*ลิงก์เสีย*]
6. 1 2  "แขวงการทางแปดริ้วแจงหลังถนน 3304 ถูกชาวบ้านร้องถนนพังบ่อย". *mgronline.com*. 2016-02-26.
7. ↑  "กรมทางหลวงฯแนะเลี่ยงทางหลวง3304 จ.ฉะเชิงเทรา เหตุน้ำสูง10ซม.-ถนนชำรุด". *ryt9.com*.
8. ↑  "3 หน่วยงานยกเครื่องชั่งลอย ปราบบรรทุกหนักเกิน หลังทนเสียงร้องชาวบ้านไม่ไหว". *mgronline.com*. 2013-05-23.
9. 1 2 3  "เสร็จแล้วขยาย 4 เลน! ทล.3304 (ดอนสีนนท์) -แปลงยาว จ.ฉะเชิงเทรา 20 กม.รองรับจราจร "อีอีซี"". *mgronline.com*. 2022-02-14.
10. 1 2  "ชาวบ้านโพธิ์โวย ทางหลวงแผ่นดินเมืองแปดริ้วพังนาน 6 ปี ไร้คนเหลียวแล". *mgronline.com*. 2016-01-24.
11. ↑  "แผนที่แสดงปริมาณการจราจรบนทางหลวงแผ่นดินประจำปี 2562" (PDF). *bhs.doh.go.th*.`{{cite web}}`: CS1 maint: url-status (ลิงก์)
12. ↑  "ข้อมูลทั่วไป องค์การบริหารส่วนตำบลแหลมประดู่". *www.lampradoo.go.th*. คลังข้อมูลเก่าเก็บจากแหล่งเดิมเมื่อ 2016-03-22. สืบค้นเมื่อ 2023-06-13.
13. ↑  "เทศบาลตำบลวังเย็น ( ทต.วังเย็น ) อำเภอแปลงยาว จังหวัดฉะเชิงเทรา". *wangyencity.go.th* (ภาษาอังกฤษ).
14. ↑  "วัดดอนสีนนท์". *e-service.dra.go.th*.

แหล่งข้อมูลอื่น
---------------

* ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม

| * ด
* ค
* ก
 ทางหลวงในประเทศไทย |
| --- |
| ทางหลวงพิเศษ | 

|  |
| --- |
| 
* *2*
* *3*
* *4*
* *5*
* *6*
* 7
* *8*
* 9
* *51*
* *52*
* *53*
* *61*
* *62*
* *71*
* *81*
* *82*
* *83*
* *84*
* *91*
* *92*

 |

 |  |
| ทางหลวงแผ่นดิน | 

|  |  |
| --- | --- |
| หมวด 1 | 
* 1
* 11
* 12
* 101
* 102
* 103
* 104
* 105
* 106
* 107
* 108
* 109
* ~~110~~
* 111
* 112
* 113
* 114
* 115
* 116
* 117
* 118
* 120
* 121
* 122
* 123
* 125
* 126
* 127
* 128
* 129
* 130
* 131

 |
| หมวด 2 | 
* 2
* 21
* 22
* 23
* 24
* 201
* 202
* ~~203~~
* 204
* 205
* 206
* 207
* 208
* ~~209~~
* 210
* 211
* 212
* 213
* 214
* 215
* 216
* 217
* 218
* 219
* 220
* 221
* 222
* 223
* 224
* 225
* 226
* 227
* 228
* 229
* 230
* 231
* 232
* 233
* 234
* ~~235~~
* 238
* 239
* 240
* 241
* 242
* 243
* 244
* 288
* 290
* 291
* 292
* 293
* 294
* 295
* 299

 |
| หมวด 3 | 
* 3
* 31
* 32
* 33
* 34
* 35
* 36
* 37
* 38
* 301
* 302
* 303
* 304
* 305
* 306
* 307
* 308
* 309
* 310
* 311
* ~~312~~
* ~~313~~
* 314
* 315
* 316
* 317
* ~~318~~
* 319
* 320
* 321
* 322
* 323
* 324
* 325
* 326
* 327
* ~~329~~
* 331
* 332
* 333
* 334
* 335
* 336
* 338
* 340
* 341
* ~~343~~
* 344
* 345
* 346
* 347
* 348
* 349
* 350
* 351
* 352
* 354
* 356
* 357
* 359
* 360
* 361
* 362
* 363
* 364
* 365
* 366
* 367
* 368
* 369
* 370
* 372
* 375
* 376

 |
| หมวด 4 | 
* 4
* 41
* 42
* 43
* 44
* 401
* 402
* 403
* 404
* ~~405~~
* 406
* 407
* 408
* 409
* 410
* ~~411~~
* 412
* ~~413~~
* 414
* 415
* ~~416~~
* 417
* 418
* 419
* 420
* 421
* *425*

 |

 |
| 
* ตัวเอียง (*00*) หมายถึง ทางหลวงที่กำลังก่อสร้างหรือโครงการในอนาคต
* รายชื่อที่มีการขีดฆ่า (~~00~~) หมายถึง ทางหลวงแผ่นดินในอดีต

 |